Duisende polisievuurwapens vermisNathi Mthethwa, minister van polisie, het bekendgemaak dat meer as ŉ duisend polisievuurwapens sedert die begin van verlede jaar vermis of verlore geraak het. Mthethwa het dit bekendgemaak na ŉ parlementere vraag van Dianne Kohler-Barnard, die DA se skadu-minister van polisie. Mthethwa het ook bekendgemaak dat slegs sowat 170 van die vuurwapens teruggekry is. Volgens Kohler-Barnard het daar sedert die begin van 2007 ŉ totaal van 13 137 polisievuurwapens vermis of verlore geraak. Kohler-Barnard sê die vuurwapens word moontlik gebruik om misdade te pleeg. “Die realiteit is dat die polisie die onwettige handel in vuurwapens in die land aanvuur.”